Ευρωπαϊκή Ημέρα του αριθμού 112

μικρογραφία|Edelgard Huber von Gersdorff, 112 ετών, ήταν επίτιμη προσκεκλημένη  της εκστρατείας "One Europe - one number!", η οποία στοχεύει στην ενημέρωση και ευαισθητοποίηση για τη χρήση του ευρωπαϊκού αριθμού έκτακτης ανάγκης 112.

Η Ευρωπαϊκή Ημέρα του αριθμού 112, καθιερώθηκε να εορτάζεται  κάθε χρόνο στις 11 Φεβρουαρίου σε όλη την Ευρώπη. Ο αριθμός 112 καθιερώθηκε από την Ευρωπαϊκή Ένωση και αποσκοπεί στην προώθηση της ύπαρξης και της κατάλληλης χρήσης του, ως  πανευρωπαϊκού αριθμού έκτακτης ανάγκης.

 Η πανευρωπαϊκή κλήση έκτακτης ανάγκης 

Ο πανευρωπαϊκός αριθμός τηλεφώνου έκτακτης ανάγκης 112 συστάθηκε το 1991 προκειμένου να καταστεί διαθέσιμη μια κοινή κλήση έκτακτης ανάγκης σε κάθε κράτος μέλος της Ευρωπαϊκής Ένωσης.
“ Απόφαση του Συμβουλίου, της 29ης Ιουλίου 1991, σχετικά με την καθιέρωση ενιαίου ευρωπαϊκού αριθμού κλήσης έκτακτης ανάγκης », που εκδόθηκε από το Συμβούλιο των Ευρωπαϊκών Κοινοτήτων, 29 Ιουλίου 1991. 
Σε ορισμένες χώρες της ΕΕ υπάρχουν επιπλέον εθνικοί αριθμοί τηλεφώνου έκτακτης ανάγκης. 
Από τον Δεκέμβριο του 2008, οι κλήσεις στις υπηρεσίες έκτακτης ανάγκης παρέχονται  δωρεάν από όλα τα σταθερά και κινητά δίκτυα εντός της ΕΕ, με ένα κοινό αριθμό τηλεφώνου τον 112. 
Λόγω της αυξανόμενης χρήσης  του 112 ως ευρωπαϊκού αριθμού έκτακτης ανάγκης, ο αριθμός αυτός γίνεται για την Ευρωπαϊκή Ένωση ένα κοινό σημείο βοήθειας και υποστήριξης.

 Προέλευση 

Το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης και η Ευρωπαϊκή Επιτροπή υπέγραψαν τριμερή σύμβαση το 2009 με σκοπό την καθιέρωση της ετήσιας ευρωπαϊκής ημέρας του 112. 
Η καθιέρωση αυτή  προωθεί την ενημέρωση για τη διάδοση και τα πλεονεκτήματα της ευρωπαϊκής κλήσης έκτακτης ανάγκης  112. 
Επέλεξαν την 11η Φεβρουαρίου καθώς η ημερομηνία περιλαμβάνει τον αριθμό τηλεφώνου (11.2). Κοινή τριμερή δήλωση για τη θέσπιση «ευρωπαϊκής ημέρας 112», Δελτίο τύπου από το Συμβούλιο της Ευρώπης, 10 Φεβρουαρίου 2009. Η ιδέα της αφιέρωσης μιας συγκεκριμένης ημέρας στην ευρωπαϊκή κλήση έκτακτης ανάγκης συζητήθηκε για πρώτη φορά στο Ευρωπαϊκό Κοινοβούλιο το 2007 στο πλαίσιο της προετοιμασίας της Δήλωσης του Ευρωπαϊκού Κοινοβουλίου σχετικά με τον ευρωπαϊκό αριθμό κλήσης έκτακτης ανάγκης 112.Δήλωση του Ευρωπαϊκού Κοινοβουλίου σχετικά με τον ευρωπαϊκό αριθμό κλήσης έκτακτης ανάγκης 112, Δελτίο τύπου του Ευρωπαϊκού Κοινοβουλίου, 25 Σεπτεμβρίου 2007.
Η συνολική αναγκαιότητα αύξησης του επιπέδου ενημέρωσης για τον  ευρωπαϊκό αριθμό έκτακτης ανάγκης επιβεβαιώθηκε στο τεύχος 228 του Ευρωβαρόμετρου τον Φεβρουάριο του 2008: Μόνο το 22% όλων των ερωτηθέντων, κατά μέσο όρο στην ΕΕ, γνώριζε ότι ο αριθμός τηλεφώνου έκτακτης ανάγκης 112 είναι σε ισχύ και διαθέσιμος για ολόκληρη την Ευρωπαϊκή Ένωση. 
Μόνο το 4% στην Ελλάδα γνώριζε αυτό το γεγονός. Γρήγορο Ευρωβαρόμετρο αριθ. 228, ο ευρωπαϊκός αριθμός έκτακτης ανάγκης 112 , Περίληψη, 11 Φεβρουαρίου 2008, σελ. 12η. Αυτή η εντύπωση επιβεβαιώθηκε περαιτέρω το 2009 (μέσος όρος ΕΕ 24%, Ελλάδα 4%) Γρήγορο Ευρωβαρόμετρο αρ. 262, ο ευρωπαϊκός αριθμός έκτακτης ανάγκης 112 , Περίληψη, 11 Φεβρουαρίου 2009, σελ. 11. και  το 2010 (μέσος όρος ΕΕ 25%, Ελλάδα 7%).Γρήγορο Ευρωβαρόμετρο αριθ. 285, ο ευρωπαϊκός αριθμός έκτακτης ανάγκης 112 , Αναλυτική Έκθεση, 11 Φεβρουαρίου 2010, σελ. 29.

 Γιορτή 

Πολλές δράσεις πραγματοποιούνται σε όλη την Ευρώπη κάθε χρόνο για τον εορτασμό της Ευρωπαϊκής Ημέρας 112. Ορισμένες οργανώνονται από πολιτικούς και κυβερνητικούς αξιωματούχους, άλλες από υπηρεσίες διάσωσης, πυροσβέστες και Μη Κυβερνητικές Οργανώσεις. Στην Αθήνα αφίσες στα μέσα μαζικής μεταφοράς και στο αεροδρόμιο ενημέρωσαν για τον ευρωπαϊκό αριθμό έκτακτης ανάγκης. Παρόμοιες δράσεις οργανώθηκαν σε όλη την Ευρώπη, όπως για παράδειγμα στις Βρυξέλλες, όπου το Manneken-Pis ήταν ντυμένο με κοστούμι 112  ή στην Εσθονία όπου πραγματοποιήθηκε διαγωνισμός στον οποίο οικογένειες και νηπιαγωγεία ενθαρρύνθηκαν να γράψουν το "112" στο χιόνι και να στείλουν μια εικόνα  του.

 Παραπομπές 

Κατηγορία:Ευρωπαϊκή Ένωση